2013.gada 12.martā Rīkojums Nr. 87

Rīgā (prot. Nr. 14 3.§)

**Par valsts meža zemes privatizāciju Stendē, Talsu novadā**

1. Saskaņā ar Meža likuma 44.panta ceturtās daļas 3.punkta "b" apakšpunktu atļaut ēku (būvju) īpašniekam, privatizējot nekustamo īpašumu (nekustamā īpašuma kadastra Nr. 8815 002 0015) – zemes vienību 3,6677  ha platībā (zemes vienības kadastra apzīmējums 8815 002 0015) – Stacijas ielā 35, Stendē, Talsu novadā, privatizēt arī tajā ietilpstošo valsts meža zemi 0,11 ha platībā, kas nepieciešama ēku (būvju) uzturēšanai.

2. Valsts akciju sabiedrībai "Privatizācijas aģentūra" nodot privatizācijai šā rīkojuma 1.punktā minētā nekustamā īpašuma sastāvā ietilpstošo valsts meža zemi 0,11 ha platībā Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā.

Ministru prezidents V.Dombrovskis

Ekonomikas ministrs D.Pavļuts